ரஷ்யாவின் முன்னாள் உளவாளி செர்கெய் ஸ்கிரிபால் (வயது – 66) மற்றும் அவரது மகள் யூலியா (வயது – 33) ஆகிய இருவரும் மயக்கமடைந்த நிலையில், Salisbury பகுதியில் இம்மாதம் 4ஆம் திகதி மீட்கப்பட்டனர். இந்தச் சம்பவம் தொடர்பாக விரிவான விசாரணை மேற்கொண்டுவரும் பிரித்தானிய பொலிஸார், இவர்கள் இருவருக்கும் நரம்பு மண்டலத்தைப் பாதிக்கும் வகையில் நச்சு வேதிப்பொருள் ஊட்டப்பட்டதாகத் தெரிவித்துள்ளனர்.